Nuestra Senjora de Santa Ana

Nuestra Senjora de Santa Ana (isp. Nuestra Señora de Santa Ana) – jėzuitų redukcija šiaurės rytų Argentinoje, Misjoneso provincijoje, viena iš grupės gvaranių misijų, XVII a. įkurtų Pietų Amerikoje. Santa Anos redukcija yra Kandelarijos departamente, 2 km nuo jo centro Santa Anos, netoli San Ignasijo Mini misijos. Santa Anos redukcija įkurta 1633 m. Apleista 1767 m., kuomet jėzuitai išvaryti iš Amerikos. 1984 m. drauge su aplinkinėmis misijomis įtraukta į UNESCO pasaulio paveldo sąrašą.